
De  Vergili  carminibus  a Drydeno  poeta  in  linguam 
Britannicam  translatis. 


Per  medium  aevum  et  Britanni  et  ceteri  Europae  populi 
prorsus  antiquarum  litterarum  studium  neclegebant.  Satis  notum 
est,  rerum  antiquarum  investigationem  in  Italia  initium  cepisse 
temporibus  Petrarchae  qui  vir  non  solum  magnam  litterarum 
cognitionem  habuit,  sed  etiam  omnes  qui  una  vivebant  consilio 
ac  re  exhortatus  est,  ut  antiquorum  temporum  monumenta  omnibus 
viribus  omnibusque  nervis  perscrutarentur.  Quo  factum  est,  ut 
populus  Italicus  multis  annis  antequam  ceterae  Europae  nationes 
incepissent  rerum  antiquarum  studio  operam  dare,  Yergili  Horati 
Livi  opera  intellegeret. 

Saeculo  sexto  decimo  classicae  quam  vocant  antiquitatis 
studium  laetius  effloruit  in  Francogallia  et  in  Germania:  Bonsardus 
et  Malherbius  poetae  operam  dederunt,  ut  descriptiones  et  figuras 
nec  non  verborum  ordinem  et  conjunctionem  veterum  scriptorum 
imitarentur:  in  Germania  almae  litterarum  universitates  conditae 
sunt  niultaeque  exstiterunt  societates  in  quibus  et  iuvenes  et  viri  aetate 
provecti  in  artium  liberalissimis  studiis  et  doctrinis  versabantur  prin- 
cipum  regumque  auxilio  subsidiisque  adiuti.  Jam  J.  M.  Gesneri  et 
Ernesti  opera  aditem  patefecerunt  ad  eruditionem  accuratam  et  re- 
conditam. In  Britannia,  qua  in  terra  non  ante  saeculum  septimum 
decimum  litterae  coli  coeptae  sunt,  mores  institutionesque  magnam 
habuerunt  vim  ad  litterarum  incrementa:  Graeci  enim  etBomani 
per  longum  temporis  spatium  certam  sequebantur  in  agendo 
rationem  quae  cum  animo  libertatis  communis  studioso  quo  maxima 
nationis  Britannicae  pars  erat  praedita  mirum  in  modum  congruebat, 
ita  ut  is  qui  veterum  linguarum  esset  peritus  summa  diligentia 
scriptorum  et  Latinorum  et  Graecorum  opera  perlegeret.  Sed 
cum  Britanni  non  tantum  verbis  veterum  quantum  ratione  et 

sensu  delectarentur,  accuratius  et  exquisitius  studium  fieri  non 
potuit,  donec  Bentleius  duplicem  criticae  exercendae  viam  iniit. 
Ante  illud  tempus  Britanni  satis  liabebant  leviter  attingere  litteras 
atque  erant  multi  poetae  qui  uterentur  operum  veterum  poetarum 
interpretationibus  lingua  Franco -Gallica  aut  Britannica  scriptis. 
Qua  de  causa  non  est  mirandum,  quod  multi  viri  docti  illius 
aetatis  inceperunt  Graecorum  et  Latinorum  scriptorum  opera  con- 
vertere in  linguas  recentiores*). 

Joannes  Dry denus  natus  a.  IVIDCXXXI.  postquam  poesin 
et  dramaticam  et  satiricam  attingere  ausus  est,  extrema  senectute 
transferre  incepit  opera  Juvenalis,  Persi,  Yergili.  Mibi  proposui 
bac  dissertatione  poetae  Dry  deni  versionem  Yergili  lingua  Britan- 
nica factam  comparare  cum  archetypo.  Editio  Britannica  quam 
sequor  constat  ex  tribus  voluminibus  quorum  primum  Bucolica 
(the  Pastorals)  et  Georgica  (the  Georgics)  continens  inscribitur: 
y^The  WorlvS  of  Virgil:  Containing  His  Pastorals,  Georgics  and 
Aeneis.  Translated  into  English  verse;  By  Mr.Hryden.  Seventh 
Edition.  London.  Printed  for  J.  and  B.  Tonson  and  Traper, 
1748.^  Alterum  et  tertium  volumen  continent  Aeneidos  libros. 
Ut  Drydenus  dramata  sua  viris  quibus  magna  erat  auctoritas 
blandis  verbis  dedicare  solebat,  sic  etiam  versionem  Yergili  operum 
ad  tres  viros  magnisopibus  praeditos  misit.  Et  in  opere  de  quo 
nunc  agitur  et  in  ceteris  Drydeni  operibus  longas  praefationes  et 
dissertationes  ad  artem  criticam  spectantes  legis  quarum  plurimae 
etiam  nunc  magno  sunt  usui.  In  nonnullis  buiuscemodi  disser- 
tatonibus  poeta  exponit  viam  et  rationem  quam  Yergili  carmina 
convertens  secutus  sit  et  quae  de  ratione  inter  versionem  et  poemata 
Latina  intercedenti  sentiat  indicit.  In  dedicatione  quam  fecit 
yTo  Lord  ClifforP  quanti  opus  suum  aestimaret  indicavit  bis 
verbis:  ^Be  pleased  therefore  to  accept  the  Budiments  of  Virgil’ s 
Poetry:  Coarsely  Translated,  Iconfess,  hut  which  yet  retains  some 
Beauties  of  the  Author,  which  neither  the  Barharity  of  our 
Langnage,  nor  my  UnsJcilfulness  cou’d  so  mmh  sully,  hut  that 
they  appear  sometimes  in  the  dim  Mirrour  which  J hold  hefore 
you.^’  In  eadem  dedicatione  poeta  mentionem  facit  temporis  quo 


*)  Satis  constat  Shakesperium  cum  tragoediam  quae  „TrOilus  and  Cressida“ 
inscribitur  componeret  nihil  ex  Homero  sed  multa  e versione  a Chapmano  facta 
hausisse. 

aggressus  est  opus  suum  dicens:  y^And  it  ivas  more  excusahle  in 
Jiim  (Virgil)  to  Describe  Love  when  he  was  young,  than  for  me 
to  Translate  liim  when  I am  olcl  He  died  at  the  Age  of  fiftij 
tivOy  and  I began  this  Worh  in  my  great  ClimatericH.  In  dedi- 
catione „To  the  most  Honourahle  John^^  etc.  dicit  quantum  tem- 
poris ad  carmina  Yergili  convertenda  consumserit:  „/  wish  that 
instead  of  three  years  which  I have  spent  in  the  Translation  of 
His  Worhs,  I had  four  Years  more  allowed  me  to  correct  my 
errors^. 


Caput  primum. 


Postquam  haec  pauca  praefationis  loco  posuimus,  nunc  ad 
rem  propositam  transeamus.  Primum  omnium  placet  commemo- 
rare, nos  materiam  in  duas  partes  divisisse.  Primum  de  exteriore 
forma  id  est  de  ratione  metrica  disseremus,  deinde  ipsius  versionis 
indolem  adumbrabimus. 

Unicuique  eorum  qui  in  numero  virorum  doctorum  haberi 
volunt  notum  est,  Yergilium  poemata  sua  scripsisse  versu  hexa- 
metro, quo  metro  omnes  fere  veteres  poetae  in  carminibus  epicis 
utebantur.  In  duobus  prioribus  poematis  Yergilius  metrum  quod 
inceperat  nullo  loco  variavit,  sed  videre  licet  eum  in  Aeneide 
quod  carmen  parum  accurate  compositum  est,  multis  locis  hemi- 
stichia posuisse,  id  est  in  medio  versu  substitisse  e.  g.  Aen.  I.  533: 
^Huc  cursus  fuit^]  635:  ^Munera  laetitiam  dii^'^  YIII.  468:  y,Rex 
prior  haec^.  Quibus  in  hemistichiis  necesse  est  nos  adiicere 
verba  quaedam,  ut  versus  sententia  satis  sit  plena;  sed  persaepe 
accidit  ut  difficillimum  sit  poetae  sententiam  coniectura  assequi. 
Nec  Buc.  Eclogae  nec  Georgica  hoc  vitio  laborant,  propterea 
quod  poeta  extremum  perpoliendi  laborem  adhibuit:  Aenidi,  ut 
poeta  ipse  confessus  est,  nonnisi  ultima  quasi  manus  et  lima  ad 
perfectionem  deerat.  Drydenus  cum  nollet  hoc  poetae  Latini 
vitium  imitari,  ut  ipse  in  praefatione  dicit,  per  totum  opus  hemi- 
stichiis non  usus  talem  Yergili  versum  integro  versu  convertit. 

Quam  eleganter  atque  egregie  nonnunquam  haec  hemistichia 
transtulerit,  facile  colligere  possis  ex  huius  hemistichi  versione: 

Aen.  II.  64,  65: et  crimine  ah  imo 

Disce  omnes. 

Dryd.  84:  Behold  a Nation  in  a Man  compris^d. 

Tantum  abest  ut  de  ratione  hexametri  Latini,  de  Caesura, 
Hiatu,  Elisione  disseram,  ut  vitio  mihi  datum  iri  a doctis  viris 
existimem,  si  hac  in  dissertatione  talia  attingerem:  verumtamen 
iudico  necesse  esse  adumbrem  rationem  metri  quo  Drydenus  in 
opere  suo  usus  est. 

Quia  lingua  Britannica  minime  ut  opinor  accomodata  est 
versui  hexametro,  Drydenus  poeta  valde  laudandus  est  quodYer- 
gili  metrum  imitatus  non  est:  maximum  impedimentum  esse  puto 
pronuntiationem  vel  vocis  moderamentum.  Omnium  linguarum 
quae  legibus  orbis  linguarum  Germanicarum  subiectae  sunt  sine 
dubio  ea  quae  in  patria  nostra  floret  maxime  accomodata  est  ad 
imitanda  metra  quae  in  veterum  scriptorum  operibus  inveniuntur. 
Compares  velim  e.  g.  copiam  et  rationem  vocalium  quae  sunt  in 
lingua  Germanica  et  Britannica  et  haud  dubie  consenties,  illam 
plures  habere  vocales  quam  hanc,  nec  poteris  negare,  vocalium 
linguae  Germanicae  non  solum  nullam  opprimi  verum  etiam  nullam 
neclegentius  obscurari,  vocalium  autem  linguae  Britannicae  per- 
paucas graviter  et  venuste  pronuntiari,  cum  omnes  fere  vocales, 
exceptis  iis  quae  sunt  in  syllaba  verbi  radicem  continenti,  maxima 
ex  parte  opprimantur"^).  Quantum  discrimen  intercedit  inter  hoc 
distichon  Germanicum  Schilleri  et  illam  quam  Coleridgius  dedit 
versionem : 

Schillerus : Im  hexameter  steigt  des  springquelVs  fluessige  saeule, 
Im  pentameter  d’rauf  faellt  sie  melodisch  herab. 
Coleridgius:  In  the  hexameter  rises  the  fountain’s  silvery  column, 
In  the  pentameter  aye  falling  in  melody  hach. 

‘ Eam  ob  causam  recte  fecit  Drydenus,  quod  versum  heroicum 
vel  iambicum  loco  hexametri  usurpavit  atque  luculenter  demon- 
stravit Miltonus  in  opere  suo  quod  inscribitur  „Paradise  Lost“, 
hoc  metri  genus  poeseos  Britannicae  indoli  maxime  esse  idoneum. 


*)  Quod  expressum  vides  regula  illa  quam  invenire  potes  in  qualibet 
linguae  Britannicae  grammatica:  „Pronouncc  the  principal  syllahle  and  gtide 
over  the  resV' 

At  Drydenus,  cum  tanto  in  opere  minime  ei  placeret  versus  ille 
constans  ex  quinque  pedibus  quippe  qui  assidue  eodem  sono  in 
aures  caderet,  saepe  usus  est  versu  Alexandrino,  eodem  quem 
Britanni  Pindaricum  (the  Pindaric)  vocant.  Est  autem  iste  versus 
iambicus  dodecasyllabus,  quem  Kobertus  a Brunne  primus  omnium 
mutuatus  est  ex  Langlofti  poematis.  Quod  metrum  ad  quantam 
concinnitatem  atque  pulchritudinem  perduxerit  Draytonus  inter- 
capedine in  medio  versu  facta  hocce  exemplum  clare  ostendet: 
^The  hlach  and  darJcsome  nights : the  hright  and  gladsome  days 
Indifferent  are  to  him:  his  hope  on  God  that  stays"^').^^ 

Ut  ad  Drydenum  nostrum  revertar,  animadvertendum  est, 
eum  usum  non  esse  versu  quem  Britanni  y^the  blanJc  verse^  ap- 
pellant, verum  ita  instituisse  versus  suos,  ut  bini  semper  eiusdem 
soni  exitum  haberent.  Facere  non  possum  quin  scriptorem 
nostrum  vituperatione  dignum  esse  arbitrer,  propterea  quod 
similis  versuum  exitus  versionem  omni  privat  gravitate  et  pul- 
chritudine quam  in  Latino  carmine  tantopere  admiramur.  Ea  in 
re  Drydenus  ante  oculos  habere  debuit  Miltonum  cuius  in  im- 
mortali carmine  iambicum  quidem  versum  ex  quinque  pedibus 
constantem  invenimus,  sed  nulla  adhibita  vocum  sonorumque 
similitudine  illud  carmen  et  dignitate  et  gravitate  adeo  excellit, 
ut  vel  cum  Aeneide  comparari  facillime  posset,  si  quidem  utriusque 
carminis  ratio  ac  natura  comparationem  omnino  ullam  concederet. 
Drydenus  tam  diligens  erat  versuum  quorum  extrema  verba  sono 
consimilia  essent,  ut  binorum  versuum  responsione  non  contentus 
persaepe  ternos  inter  se  respondere  vellet,  id  quod  lectori  signi- 
ficatur uncini  signo  in  margine  adscripto.  In  hac  ternorum  ver- 
suum coniunctione  saepe  novissimum  Pindaricum  vel  iambicum 
dodecasyllabum  fecit  cuius  rei  exempla  invenis  in  Aen.  I.  319: 
Our  hope  of  Italy  not  only  lost 
On  varioiis  Seas,  hy  varioiis  Tempests  tost 
But  shut  from  ev’ry  Shore,  and  l)arr’d  from  evWy  Coast. 
in  Past.  III.  12: 

And  in  what  Chapel  too  you  plaid  your  Brize, 

And  what  the  Goats  ohserv’d  with  leering  Eyes: 

The  Nymphs  were  hind,  and  laught,  and  there  your  safety  lies. 


Poly  Olbion. 


Pindaricorum  plurimos  in  carminibus  Pastoralibus  inveni- 
mus, ubi  exstant  47  triacles  et  26  versus  Pindarici,  cum  in  Aeneidos 
libro  primo  reperiamus  41  triadas  et  16  dumtaxat  Pindaricos,  in 
libro  altero  34  triadas  nec  vero  plus  6 Pindaricos,  in  libro  quarto 
33  triadas  8 Pindaricos.  x7on  dubito  quin  tales  versus  unicuique 
lectorum  lassitudinem  ac  taedium  facessant,  eosque  arbitror  tenue 
molestumque  ornamentum  esse,  praesertim  si  complures  triades 
continuo  subsequantur,  veluti  in  Aeneidos  libro  L 667,  ubi  poeta 
tres  fecit  triadas,  in  eodem  libro  v.  437  sqq.  quatuor  inveniuntur 
triades.  Nec  vero  usquequaque  extremus  triados  versus  Pinda- 
ricus est,  sed  etiam  medio  triados  loco  talis  versus  usurpatur  cui 
rei  argumentum  sunt  hi  versus  desumti  ex 
Aen.  III.  895  sqq. : 

New  Fangs  of  mortal  Fear  our  Minds  assail, 

We  tug  at  evWy  Oar,  and  hoist  up  evWy  Sail, 

And  take  th’ Advantage  of  tJie  friendly  Gale. 

Past.  lY.  49  sqq.: 

The  lahouring  Hind  his  Oxen  shdll  disjoin, 

No  Plough  shdll  hurt  the  Glebe,  no  prunmg-hoolc  the  Vine, 
Nor  Wool  shall  in  dissembled  Colours  shine. 

Interdum  nobis  in  triade  plures  uno  Pindarici  occurrunt,  sed  tum 
semper  medium  ac  novissimum  versum  ea  ratione  poeta  compo- 
suit quam  videre  licet  in  Past.  YIII.  50: 

TJnhappy  Damon  sighs,  and  sings  in  vain: 

While  Nisa  tJmiks  no  God  regards  a Lovers  Pain. 

Begin  with  me,  my  Flute,  the  sweet  Maenalian  Strain. 

Idem  occurrit  in  Past.  X.  113,  114;  in  Aen.  I.  193,  194. 

Perperam  is  indicaret,  qui  triadas  solas  Pindaricum  versum 
continere  putaret,  quoniam  multi  huiusmodi  versus  exstant  praeter 
triadas  e.  g.  in  Aen.  II.  283: 

Then  with  their  sharpend  Fangs  their  Limhs  and  Bodies  grind. 


Supra  cum  poetam  vituperandum  esse  censerem,  quod  in 
versibus  sonorum  similitudinem  adhiberet,  addendum  mihi  erat 
multo  magis  eum  dignum  esse  reprehensione,  quod  nonnunquam 
normas  regulasque  quas  ea  in  re  observare  debemus  temere 
neclexit.  Plerosque  eius  generis  versus  in  triadibus  legimus ; quae 
res  quo  melius  intellegi  possit,  liceat  mihi  exempla  nonnulla  pro- 

ferre.  In  Aen.  libro  lY.  v.  735,  36,  37  primus  versus  si  eum 
cum  duobus  quibuscum  est  coniunctus  componimus,  non  eundem 
atque  illi  sonum  in  exitu  prae  se  fert.  LegaS  velim  illos  versus: 
The  Queen,  determirid  to  the  fatal  Deed, 

The  Spods  and  Sioord  he  left,  in  order  spread 
And  the  Man's  Image  on  the  nuptial  JBed. 

Simile  vitium  invenitur  in  Aen  lY.  408,  ubi  verbum  ^hegin^^ 
et  praepositio  ^hehveen^  et  substantivum  y^queen^  quamvis  dis- 
crepent sono  in  versus  exitu  posita  sunt;  deinde  velim  compares 
Georg.  lY.  672,  73,  74  ubi  ^alone,  hegim,  Sun^  quamquam  in 
eundem  sonum  non  exeunt,  trium  versuum  finem  faciunt.  Triadas 
satis  diligenter  perlustrando  inveni,  multas  esse  quarum  novissimus 
versus,  si  eum  cum  primo  et  altero  componis,  sono  minime  cum 
illis  congruit;  unum  tantum  exemplum  id  quod  affirmavi  satis 
superque  illustrabit;  in  Aen.  III.  151,  52,  53  tria  haec  substan- 
tiva ^Ahodes,  Gods,  Woods^  quorum  sonus  non  satis  est  similis 
leguntur.  Yerumtamen  saepius  accidit,  ut  sonus  extremi  verbi 
quod  est  in  medio  triados  versu  sono  extremorum  verborum  quae 
sunt  in  primo  et  novissimo  triados  versu  nullo  modo  respondeat, 
quod  ex  sequenti  versu  satis  apparet,  Aen.  I.  906,  7,  8: 

Of  cnrious  Worh,  ivhere  on  the  Sides  ivere  seen 
The  Fights  and  Figures  of  illustrious  Men; 

From  their  first  Foxinder  to  the  present  Queen. 

Eadem  ratione  permulti  versus  compositi  sunt,  sed  quia 
modus  enumerandi  est  adhibendus,  duo  tantum  exempla  addo 
quae  exstant  in  Georg.  lY.  188,  89,  90  quibus  locis  ad- 
verbium conjunctum  est  cum  verbis  Jcnow'^  et  quamvis 

iis  non  sit  eadem  pronuntiatio,  et  in  eodem  libro  v.  197,  98,  99 
adiectivum  cum  verbis  ^Ease,  please^  quamquam  soni 

similitudine  eget  est  coniunctum. 

Keperiuntur  etiam  in  poetae  Britannici  opere  versus  qui, 
si  ad  pedum  numerum  spectas,  ceteris  versibus  non  respondeant*). 


*)  Minus  aures  nostrae  offenduntur  versu  qui  in  „ShaJcespere’s  Troilus 
and  Cressida“  legitur:  „Li^s  rich  in  virtue,  and  unmingled^,  ubi  verbum 
„unmingled“  ita  legi  opportet,  quasi  constet  ex  quatuor  syllabis,  sed  id  facile 
fieri  potest,  quod  palatinam  g sequitur  lingualis  l. 

Compares  etiam  hunc  versum  in  „Machet}i“  act  III.,  scene  VI. ; WJiO 
cannot  want  the  thought,  hoiv  monstrous. 

Sed  prorsus  aliter  res  se  habet,  si  versibus  iambicis  occurris  qui 
ex  septem  constant  pedibus,  sicuti  videre  licet  in  Past.  IV.  15: 

Majestick  Months  set  out  with  him  to  tlieir  appointed  Race; 
erant  enim  multi  poetae  saeculo  septimo  decimo  quibus  raris 
locis  versum  septeni  pedibus  compositum  metro  heroico  admiscere 
placebat*) 

Exstat  in  Drydeni  opere  hand  exiguus  numerus  versuum  ^ 
in  quibus  eiusdem  vocabuli  sonus  modo  in  hunc  modo  in  illum 
modum  ad  aures  ferri  debeat;  sic  vocabulum  ^toivn^  respondet  voca- 
bulo in  Aen.  150,  51;  sed  idem  substantivum  in  Aen.  II. 

314,  15  ita  usurpatum  invenimus,  ut  adverbio  respondeat. 

Compares  etiam  velim  Aen.  I.  1060,  61:  War  — declare;  11.110, 
11:  Care — War;  II.  371,  72:  are — War;  II.  397,  98:  afar  — 
War;  11.814,  15,  16:  err — War — Care;  X.  918,19:  me  — Sea; 
X.  931,  32:  Sea — Way;  Y.  29,  30,  31:  Sea — Wau  — oheij; 
IV.  825,  26,  27:  Relay  — iveigh  — Sea.  Maxima  autem  pro- 
nuntiationis variatio  vel  potius  conturbatio  iis  in  vocibus  olfenditur 
qui  in  y vocalem  exeunt.  Haec  enim  voces  modo  ita  dici  debent 
quasi  extrema  vocalis  i Britannicum  sit,  modo  quasi  e;  poeta 
noster  eis  vocabulis  semper  usus  esse  videtur  quandocunque  voce 
aliqua  ad  responsionem  apta  egebat.  Xonnulla  verba  afferam 
quae  hanc  meam  sententiam  possint  confirmare;  legimus  in  Aen. 
489,  90,  91:  nigli  — fly  — Italy;  Aen.  Y.  25,  26:  Italy  — Sea; 
YIII.  500,  501:  Becree  — Italy;  II.  881,  82:  Family  — Cry;  II. 
619,  20:  free  — Gallery;  lY.  469,  70:  fly  — Criielty ; 11.324,  25: 
Becree  — Prophecy ; X.  943,  44:  I — Irfancy'^'^'). 

Jam  vero  ut  varietatem  quandam  et  vicissitudinem  metro 
iambico  addat,  poeta  Britannicus  persaepe  adhibet  Trochaeum, 


*}  Sheffleldius  in  libro  suo  qoi  inscribitur  „Essay  on  Poetry“  exemplum 
huiuscemodi  perpulchrum  nobis  suggerit  quod  commemorare  non  displicet: 

„Must  above  Milto7i’s  lofty  fliglit  prevail, 

Succeed  wJiere  great  Torquato:  and  ivhere  greater  Spenser  fail.“ 
Haec  exempla  non  attuli,  ut  poetam  vituperarem,  nam  quamquam 
soni  — similitudo  non  eadem  est,  tales  versus  quam  vissintim  perfecti  componi 
possunt.  Videas  quae  de  hac  re  dicit  Bernh.  Schmitz  in  grammatica  Britannica 
(Englische  Grammatik,  Berlin  1853)  p.  59:  ,,Die  unvoUkommenen , aber 
zuldssigen  lleime  tverden  von  Einigen  beiin  Vortrage  durcli  eme  leise  Ab- 
weichiing  von  der  gewohnlichen  Aussprache  einander  anbequemt;  diese 
Icunstliche  Vervollkommnung  des  Beimes  ist  jedocli  nicht  erforderlich.‘‘ 


quae  licentia  conceditur  quidem  in  versibus  iambicis,  verum  ea 
tantum  conditione  ut  in  ipso  versus  iambici  initio  Trochaeus 
locum  habeat  sufficiant  haecce  exempla: 

Aen.  YI.  53:  Eager  to  read  the  rest  — 

Aen.  YI.  227;  Breathless  he  lies  — 

Georg.  I.  633:  Nature  herself  — 

Past.  Y.  5 : Whether  gou  please  — *). 


*)  Multa  quae  ad  versuum  naturam  et  maxime  quidem  ad  soni  in  exitu 
similitudinem  pertinent  vituperatione  digna  esse  affirmavi  multaque  exempla  pro- 
tuli quae  ad  id  quod  supra  statui  confirmandum  apta  mihi  videbantur,  sed  praeter- 
mittere non  possum  quin  poetae  Britannico  excusationem  quandam  afferam  cum 
animo  volvam,  multos  poetas  clarrissimos  in  versibus  componendis  qui  extremis 
verbis  similiter  sonent  dissolutiores  et  neclegentiores  esse;  legis  in  ,,Goethe:  Die 
gliicldichen  Gatten“ : 

Nur  in  der  hlauen  Triihe 
Verliert  sicli  fern  der  Bliclc; 

Hier  wandelt  noch  die  Liehe, 

Hier  liauset  noch  das  Gluck; 
et  in  Schilleri  ,,Die  Ent.zuchung  an  Laura“ : 

Laura,  iiber  diese  Welt  zii  fliichten 
Wdhn  ich  — mich  in  Himmelmaienglans  zu  lichten; 
et  in  poemate  ,,-Der  Bing  des  Polykrates^ : 

Dies  Alles  ist  mir  miterthdnig, 

Begann  er  zii  Aegyptens  Konig. 

Natura  linguae  Britannicae  et  scribendi  ratione  saepe  evenit,  ut  extrema 
versus  verba  oculis  nostris  pronuntiatione  bene  congruant  sed  non  eodem  sono  in 
aures  nostras  cadant;  sic  legis  in  ,,Shalhespere\s  Macbeth“ , Act  III,,  Scene  V. 
hos  versus  quorum  extrema  verba  similiter  sonare  vult  poeta: 

„He  shall  spurn  fate,  scorn  death,  and  hear 
His  hopes  ’hove  ivisdom,  grace  and  fear\ 


Caput  alterum. 


Quae  hucusque  exposui  non  dubito  quin  sufficiant  ad  ver- 
suum genus  quo  Drydenus  usus  est  in  versione  luculenter  illu- 
strandum. Itaque  cum  exterior  operis  forma  quomodo  instituta 
sit  viderimus,  iam  nos  necesse  est  amplius  progredi  in  com- 
paratione nostra  et  quam  rationem  in  ipsa  interpretatione  sit 
secutus  Drydenus  considerare.  Sed  priusquam  hanc  ad  rem  nos 
conferamus  haud  alienum  videtur  in  usum  lectoris  hac  de  re 
minus  instructi  commemorare,  illa  argumenta  cuique  Drydeni 
libro  praefixa  non  exstare  in  ipsoYergili  opere  neque  quidquam 
esse  nisi  indicem  lectoris  causa  confectum.  Poeta  cum  id  versuum 
genus,  quod  quale  sit  supra  exposui,  in  versione  sua  usurparet, 
eo  ipso  angustis  iam  finibus  cinctus  tenebatur,  ita  ut  quamlibet 
viam  persequi  ei  non  liceret.  Luce  clarius  est,  versionem  metrice 
factam  non  posse  archetypon  verbum  pro  verbo  reddere,  cum 
interpres  in  vocabulorum  expressionumque  usu  quasi  vinctus  sit 
et  certis  limitibus  circumscriptus.  Si  vero  accedit,  ut  interpres 
versuum  responsionem  sonique  in  exitu  similitudinem  affectet, 
eum  necesse  est  multis  in  rebus  ab  illo  opere  abhorrere  quod  alia 
lingua  reddere  sibi  proposuit.  Triplicem  tantummodo  rationem, 
ut  opinor,  poeta  hac  in  re  sequi  poterat.  Primum  ei  licebat 
accurate  et  tamquam  litteram  ex  littera  carmina  illa  Latina  inter- 
pretari, sed  tale  transferendi  genus  tenuius  atque  ieiunius  erat 
quam  quod  Drydeni  facultati  poeticae  et  fervori  arrideret,  neque 
illo  quo  vivebat  Drydenus  tempore  eiusmodi  opus  hominum  litte- 
ratorum comprobationem  acquisivisset.  Notum  enim  est,  Britannos 
illius  aetatis  exigua  veterum  linguarum  cognitione  contentos  nonnisi 
indolem  poetarum  Graecorum  ac  Latinorum  assequi  studuisse 
ipsius  linguae  ratione  non  habita:  nec  versio  accuratissime  con- 
fecta, ut  verbo  verbum  fere  respondeat,  fieri  potest,  ut  ulli  metro 
accommodetur.  Deinde  Drydenus  uti  poterat  libera  quadam  et 
laxa  vertendi  ratione,  sed  talis  interpretatio  cum  minorem  poeseos 
vim  spiritumque  requireret,  poetae  nostro  minus  idonea  debebat 
apparere,  praesertim  cum  versio  quae  nimium  a Latino  opere 

recederet  sine  dubio  effecisset,  ut  multae  admirandaeque  primarii 
operis  res  in  versionem  recipi  nequirent.  Tertium  est  genus  con- 
vertendi quod  medium  quas  ilocum  inter  accuratam  et  liberam 
versionem  obtinet  (a  medium  hetween  tJie  strait  Metaphrase  and 
the  loose  Faraphrase),  et  hoc  est  genus  quod  mea  quidem  sen- 
tentia poeta  Britannicus  in  opere  suo  usurpavit.  Drydenus  non- 
nunquani  versus  Latinos  ad  verbum  vertit,  si  vim,  suavitatem, 
elegantiam  poetae  Latini  orationis  imitandam  sibi  proposuit.  Haec 
imitatio  luculenter  apparet  ex  anaphora  i.  e.  ex  repetitione  eius- 
dem verbi,  qua  vertendi  ratione  haud  dubie  efficitur,  ut  versus 
Britannicus  haud  minus  permulceat  aures  nostras  quam  poetae 
Latini  versus.  Minime  dubito  quin  recte  me  statuisse  concedas, 
si  quidem  comparaveris  versionem  versuum  qui  leguntur  in 
Aen.  YI.  43: 

Quo  lati  ducunt  aditus  centum,  ostia  centum. 

Dryd.  65: 

A hundred  doors  a hundred  entries  grace. 

Bucol.  lY.  34,  35: 

Alter  erit  tum  Tipyhs,  et  altera  quae  vehat  Argo 

Delectos  heroas:  erunt  etiam  altera  bella. 

Dryden  41,  42,  43: 

Another  Tiphis  shall  new  Seas  expior  e 

Another  Argosland  the  Chiefs  upon  th’lherian  Shore 

Another  Helen  other  Wars  er  eat  e. 

Yides  subter  vocabula  quibus  Drydenus  iterum  ac  saepius 
usus  est  me  exiguam  duxisse  lineam.  Insignem  quandam  artem 
poeta  Britannicus  adhibet  in  epithetis  reddendis,  ita  quidem  ut 
persaepe  vocabula  illa  ornantia  maiorem  contineant  pulchritudinem 
neque  minus  dilucida  sint  et  distincta  in  versione  Brittannica  quam 
in  carminibus  Latinis.  Sic  Yergili  verba  satis  obscura  .^incertum 
vulgus^  (Aen.  II.  39)  his  verbis  vertit  clarioribus  „The  giddy  vul- 
gar^  (50)  et  in  Aen.  II.  255  „ruit  — nox^  eleganti  reddidit  ver- 
sione ypushbd  the  NighF  (329).  Nonnunquam  accidit,  ut  sub- 
stantivo aliud  appositum  adiungat  nec  vero  praetermittat  quin 
Yergili  epitheton  alii  eiusdem  versus  verbo  addat,  sicuti  apparet 
ex  hoc  versu  Bucol.  lY.  29: 

„lncultisque  rubens  pendebit  sentibus  uva.'^ 

Dryd.  34: 

y^And  cluster’d  Grax^es  shall  hlush  on  every  Thorn^. 

Quin  etiam  si  in  opere  Latino  translationes  pulchras  atque 
orationis  figuras  inyenis,  persaepe  in  versibus  Britannicis  tibi 
occurrunt  orationis  ornamenta  quae  pulchritudine  ac  suavitate 
non  inferiora  sunt,  qua  in  re  efficienda  Drydeni  ingenium  eo 
magis  admiratione  nostra  dignum  est,  quod  inter  omnes  viros 
doctos  constat,  tropos  figurasque  quibus  antiquae  linguae  abundant 
in  recentioribus  non  facile  nos  posse  imitari  *),  si  quidem  ea,  quae 
dicamus,  ab  omnibus  hominibus  intellecta  velimus.  Quam  ele- 
ganter interpres  Yergilium  imitatus  sit  e versione  paucorum  ver- 
suum qui  sequuntur  satis  perspicere  poteris;  Aen.  YI.  61: 

Jam  tandem  Italiae  fugientis  xyvendimus  oras. 

Dryd.  95:  And  now,  at  length,  the  flying  coast  is  found. 

Aen.  XII.  30:  arma  impia  sumpsi. 

Dryd.  54:  ....  I wag’d  an  impious  War. 

Aen.  XII.  33,  34:  tuemur 

Spes  Italas. 

Dryd.  58 : ....  we  Izeep  our  Hope  alive. 

Drydenus  magnam  curam  diligentiamque  illi  quidem  rei  ad- 
hibuisse videtur,  quam  ob  causam  minime  mirum  est,  eum  multis 
locis  qui  in  opere  Latino  indolem  plane  pedestrem  contineant 
usum  esse  pulchris  translationibus.  Sequentibus  versibus  com- 
paratis non  dubito  quin  assentiaris,  Britannicis  inesse  sublimiorem 
pulchrioremque  sensum  quam  Latinis; 

Aen.  II.  22 : ...  Friami  dum  regna  manehant. 

Dryd.  35:  WJiile  Fortune  did  on  Friam’s  Empire  smile. 

Aen.  X.  23 : ..  et  inundant  sanguine  fossae. 

Dryd.  34,  35 : The  Town  is  filTd  with  Slaughter  and  derfloats 
With  a red  Deluge ... 


*)  Nura  convertere  potes  versus: 

,JIU  robur  et  aes  triplex 
Circa  pectus  erat,  qui  fragilem  truci 
Commisit  pelago  ratem  etc.“  (Hor.  Od.  I.  3). 
nostra  lingua  his  verbis: 

Jenem  war  Eichenholz  und  dreifaches  Erz  um  die  Brust? 

Haec  est  ipsa  causa  cur  Drydeni  oratio  interdum  sensum 
maxime  dilucidum  offerat;  accedit  quod  nonnullis  locis  utitur  ex- 
quisitis exemplis  sive  comparationibus  quae  finistra  in  Yergili 
carminibus  quaeruntur,  veluti  in 

Aen.  II.  27 : Fandimtur  portae,  iuvat  ire  . . . 

Dryd.  34,  35:  ...  and  issue  in  a Tlirong 
Lihe  swarming  JBees .... 

Postquam  satis  multa  attuli  exempla  quibus  illustrare  conatus 
sum  Drydeni  rationem  quosdam  Yergili  versus  quasi  verbo  tenus 
exprimendi  causamque  dixi  illius  agendi  rationis,  iamiam  ad  illos 
carminum  Latinorum  locos  transeamus  quorum  sensum  poeta 
Britannicus  soluta  quadam  ac  libera  versione  reddidit,  atque 
accuratius  investigare  aggrediamur  causas  quibus  interpres  ad 
tale  vertendi  genus  sit  impulsus.  Drydenus  natura  metri  quo  in 
versione  sua  usus  est  saepenumero  eloquendi  circuitus  vel  para- 
phrases facere  coactus  erat.  Cum  versus  heroicus  multo  brevior 
sit  hexametro  Latino,  interpres  duobus  vel  tribus  versibus  tantum 
dicere  poterat  quantum  poeta  Latinus  uno  versu  adumbravit. 
Quam  ob  causam  noli  mirari  ex  multo  maiore  versuum  numero 
constare  opus  Britannicum  quam  Latinum.  Hanc  differentiam 
quo  melius  intellegas  hance  facere  comparationem  mihi  non  dis- 
plicet: Yergili  liber  I.  continet  755  versus,  idem  poetae  Britan- 
nici liber  habet  1065:  Yergili  liber  II.  804,  Drydeni  1094;  Yerg. 
Bucol.  I.  habet  84,  Dryd.  118;  Yerg.  Bucol.  II.  78,  Drydeni  108. 
Quae  res  magnopere  te  impedit,  si  a primis  alicuius  libri  versibus 
non  proficiscens  partem  quandam  operis  Latini  cum  eadem  Drydeni 
operis  parte  comparare  vis,  maximum  vero  est  incommodum,  si 
singulos  libri  cuiusdam  versus  inter  se  conferre  animo  intendis, 
[nterpres,  ut  opinor,  opus  suum  non  satis  apte  instituit,  quod  non 
quinis  vel  denis  versionis  suae  versibus  numerum  minoris  notae 
Borundem  versuum  Latinorum  margini  adscripsit.  Maiorem  ver- 
suum Britannicorum  numerum  Drydeno  faciendum  fuisse  ex  eo 
3ollegi  potest,  quod  interpres  ea  quae  unus  hexameter  Latinus 
3ontinet  uno  versu  Britannico  vertere  non  potuit,  etiamsi  semper 
asurpasset  monosyllaba,  sicut  fecit  in  primo  Aeneidos  versu: 

Arma  virumgue  cano  Trojae  qui  primus  ah  oris; 

Arms  and  the  Man  I sing,  who  fordd  hy  Fate. 

Quin  etiam  si  id  facile  fieri  posset,  Drydenus  talem  vertendi 
rationem  haud  dubie  omisisset,  quia  constat  versum  ex  mono- 
syllabis solis  compositum  satis  absonum  esse  minimeque  variare 
orationem.  Etsi  talis  versus  dicendi  velocitate  aures  nostras  per- 
stringit, nihilominus  plerique  eiusmodi  versus  animum  nostrum 
non  permulcent  quippe  qui  plerumque  ad  pedestrem  orationem 
accedant.  Qua  de  causa  Drydenus  illius  rei  ratione  habita  per- 
pauca fecit  monosyllaba  quorum  nonnulla , ut  tibi  recte  me  de 
natura  eorum  indicasse  persuadeam,  afferam: 

Aen.  II.  1027:  With  some  small  Glimpse  of  Hope  to  find  her 

there. 

Aen.  XII.  109:  The  more  he  looh^d,  the  more  he  fed  the  Fire. 

Past.  II.  33:  The  Winds  are  stili,  and  if  the  Glass  he  true. 

Georg.  lY.  740:  Trees  hent  their  Heads  to  hear  him  sing  his 

Wrongs. 

Non  solum  metri  causa  Drydenus  tam  angustis  finibus  in- 
clusus tenebatur,  utYergili  versus  ad  verbum  reddere  non  posset, 
sed  etiam  natura  ipsius  linguae  Britannicae  quippe  quae,  ut  ceterae 
linguae  recentiores,  plura  quam  lingua  Latina  habeat  pronomina 
et  omnibus  fere  substantivis  articulum  praeponat,  interpretis 
poetici  consilio  ac  studio  valde  obstabat.  Hinc  sequitur,  ut  poetae 
Britannici  non  possint  tam  breviter  et  concinne  scribere  quam 
veteres  poetae.  Ne  igitur  mireris,  interpretem  parvam  sententiam 
Latinam  interdum  duabus  vel  tribus  expressisse  periodis.  Ut 
exemplum  proferam,  versum  Aen.  IH.  13: 

„Terra  procul  vastis  colitur  Mavortia  campis^ 
vertit  duabus  his  periodis  coordinatis  III.  42: 

^Vaste  are  their  Fields,  and  Tillage  is  their  Care""; 
immo  vero  tria  haec  verba  Latina  Aen.  lY.  2:  „caeco  carpitur 
ignF  pleno  atque  integro  reddidit  versu  lY.  2: 

y^She  fed  within  her  Veins  a Flame  unseen''; 

etiam  compares  Aen.  X.  11: 

...  ne  arcessite  — 

cum  Dryd.  16: 

Nor  need  ijour  Haste  anticipate  the  Boom. 

Sed  maxime  arti  vertendi  obstabat  poetae  studium  similem 
versuum  exitum  efficiendi,  nam  illa  versuum  natura  inter- 
pretem valde  impedit  quominus  bene  ac  recte  vertat  et  plerumque 
fit  ut  is  qui  versus  suos  illo  modo  instituere  velit  a proposito 

nimio  plus  aberret.  Drydenus  non  magnam  exhibet  varietatem 
homoeoteleutorum,  cum  multa  eorum  in  eodem  libro  decies  viciesve 
occurrant,  et  videtur  verba  quaedam  ursisse  quae,  licet  in  carmine 
Latino  nulla  fiat  mentio,  in  versuum  exitu  ponit.  Nonne  magno- 
pere stupes,  quod  substantivum  in  permultorum  versuum 

fine  est  positum?  octies  cum  substantivis  ^Sight,  LigJit,  Fight^ 
coniunctum  invenis  in  Aen.  11.  11,  328,  334,  496,  840,  911,  1000, 
1024;  substantivum  ^LanF  septies  decies  inveniri  potest  con- 
iunctum cum  vocabulis  ^^Sand,  Hand,  command,  stand^  etc.  in 
Aen.  X.  11,  67,  108,  211,  391,  410,  425,  492,  929;  XI.  167,  195, 
337,  372,  489,  860,  891,  931. 

Si  acri  et  attento  animo  versionem  in  examen  vocaveris, 
multa  invenies  vocabula  immo  vero  integros  versus  prorsus  inter- 
posita. Equidem  censeo,  tantum  abesse  ut  multae  eiusmodi  periodi 
locum  quendam  obscurum  explicent,  ut  lectorem  defatigent,  prae- 
sertim si  poetae  Latini  verba  tam  apta  et  pressa  esse  videat. 
Quam  uberiorem  orationem  effectam  esse  interpretis  studio  versus 
componendi  extremis  verbis  inter  se  consonantes  existimo;  non 
dubito  quin  assentiaris  mihi  comparato  hoc  versu  Aen.  11.  235: 

^Vertitur  interea  coelum,  et  ruit  oceano  nox^ 
cum  duobus  his  Drydeni  versibus  328,  29: 

y^Mean  time  the  rapid  Heav’ns  rolVd  down  the  Light, 

And  on  the  shaded  Ocean  rush’d  the  Night^. 

Attamen  concedi  potest,  duos  illos  versus  si  alios  spectas 
non  esse  ineptissimos,  quod  poeta  orationis  figuras  imitatus  est, 
nec  est  dubium  quin  res  multo  melius  se  habitura  fuerit,  si  inter- 
pres non  magnum  numerum  fecisset  versuum  qui  sensum  con- 
tinerent valde  simplicem,  sicuti  vides  in  Aen.  Yl.  3,  4: 

. . . tum  dente  tenaci 
Anchora  fundahat  naves 

Dryd.  3: 

Theirs  Anchors  drop'd,  his  Crew  the  Vessels  moor, 

Bucol.  Y.  87,  88: 

At  tu  sume  pedum,  quod,  me  cum  saepe  rogaret. 

Non  tulit  Antigenes 

Dryd.  137,  38,  39,  40: 

Accept  from  me  this  Sheephook  in  exchange, 

The  Handle  Brass;  the  Knohs  m equal  range, 

2* 

Antigenes,  with  Icisses,  often  trfd 
To  beg  this  Fresent .... 

Aen.  II.  15:  Instar  montis  equum... 

Aedificant. 

Dryd.  19,  20:  a Fahrich  rear’d 

Which  liTce  a Steed  of  monstrous  height  appear^d. 

Ultimi  versuum  quos  protuli  satis  probant,  Yergilium  con- 
cinne et  definite  rem  describere,  ita  ut  lector  statim  cogitatione 
sibi  fingere  possit  equi  magnitudinem,  Drydenum  autem  primum 
gener atim  atque  universe  de  illa  re  loqui  ac  deinde  demum,  ut 
lector  recte  sentiat  de  comparatione  facta,  verbis  accuratioribus 
in  descriptione  uti.  Sed  ne  interpreti  laudem  quam  meret  im- 
minuam, facere  non  possum  quin  versum  afferam  cuius  in  carmine 
Latino  nulla  fit  mentio  affirmemque  hoc  versu  interposito  de- 
scriptionem versibus  antecedentibus  factam  mirum  in  modum 
auctam  imaginemque  quasi  colore  ardentissime  expressam  esse. 
Eo  loco  quo  Yirgilius  exponit,  singulis  annis  Cecropidas  olim 
Cretae  ultionis  cupiditate  ardenti  sacrificare  debuisse  septem 
iuvenes  finitque  narrationem  verbis  „stat  ductis  sortibus  urna“, 
versum  Britannicum,  de  quo  supra  dixi,  illi  descriptioni  ab  inter- 
prete additum  invenis: 

„The  mournful  Parents  stand  around  in  Tears'^  (31). 

Nonne  hoc  ad  descriptionem  accommodatum  putas?  nonne 
poeta  verbis  suis  effecit,  ut  illi  parentes  quasi  ante  oculos  nostros 
flere  viijeantur? 

Multi  in  carminibus  exstant  versus  quos  interpres  laxa  qui- 
dem et  libera  sed  consulta  et  cogitata  ratione  reddidit,  cum  animum 
induxerit  versionem  facere  quae  ingenio  ac  voluntati  aequalium 
suorum  placeret*).  Hic  illic  sententiam,  invenis  ab  interprete 
additam  qua  melior  aptiorque  singularum  partium  coniunctio 
efficiatur,  quam  ad  rem  Yergilius,  ut  omnes  poetae  epici,  animum 
parum  attendit.  Poeta  Latinus  postquam  a proposito  fusiore 
quam  necesse  erat  descriptione  nimio  plus  aberravit,  nulla  earum 
rerum  quas  ante  latam  illam  descriptionem  prae  ceteris  spectavit 
ratione  habita,  ad  id  unde  est  degressus  revertitur;  si  ad  aliam 


*)  Dryd.  in  „The  Dedication  To  tJie  most  Honourahle  John  etc.“  dicit: 
„The  way  to  please  the  best  judges  is  not  to  translate  a poet  liter ally“. 

rem  tractandam  transiturus  est  nec  prooemio  quodam  neque  sen- 
tentia generali  praemissa  rem  ipsam  aggreditur.  Comparato 
utriusque  libri  Aen.  YI.  initio  videbis,  loco  quo  Yergilius  dicit, 
Aeneam  a Deiphobe,  Phoebi  Triviaeque  sacerdote,  inclamari,  inter- 
pretem, ut  res  melius  inter  se  cohaererent,  duas  addidisse  periodos 
Aen.  YI.  51,  52: 

,,AU  tJiis  witJi  ivoridring  Eyes  Aeneas  vieidd: 

Each  varying  Ohject  his  Eelight  reneidd^^ 

Permulta  etiam  additamenta  a poeta  Britannico  facta  eo 
spectant,  ut  vocabula  obscura  et  quasi  ambigua  quibus  opus  La- 
tinum abundat  accuratius  definiantur  et  explicentur.  Yergilius 
poeta  in  descriptionibus  suis  saepenumero  factum  vel  statum,  rei 
vel  animalis  naturam  talibus  adumbrat  verbis,  quae  haud  facile 
intellegere  possis,  nisi  omnis  historiae  rerum  veteribus  temporibus 
gestarum  omnisque  historiae  fabularis,  i.  e.  mythologiae  cognitio- 
nem habeas : Drydenus  vero  maximam  illorum  verborum  partem 
ita  reddit,  ut  versio  orationis  obscuritatem  lectori  illustret  et  quasi 
commentarium  in  Yergilium  compositum  suppeditet.  Qui  lector, 
ut  exemplum  afferam,  licet  magnam  litterarum  Latinarum  scientiam 
habeat,  conicere  potest  quid  sibi  velint  verba  illa  „mixtnmque 
gemis^^  (Aen.  YI.  25)  quibus  Yergilius  Minotaurum  significat? 
sed  non  dubito  quin  facile  e Drydeni  versione  sensum  coniectura 
assecuturus  sis,  etiamsi  mythologiae  studio  non  te  dedideris ; inter- 
pres enim  illud  ^mixtum  genus^^  hoc  modo  reddidit  in  Aen.  YI.  36,  37 : 
...  the  doubtfid  Erogeny, 

The  lower  part  a Beast,  a Man  above. 

Jam  videas  quam  incertam  atque  obscuram  Labyrinthi  a 
Daedalo  aedificati  imaginem  proponat  Yergilius  dicens  „inextri- 
cahilis  error'‘  (Aen.  YI.  27)  et,  versione  Britannica  cum  illis 
verbis  Latinis  comparata  sine  dubio  tibi  persuadebis,  Drydenum 
descriptione  sua  Labyrinthi  faciem  ita  effinxisse,  ut  non  clarior 
futura  fuerit  spectantibus;  dicit  enim  in  Aen.  YI.  40: 

„A  thoiisand  Eoors,  a thousand  winding}Ways“. 

In  qualibet  fere  pagina  eandem  rationem  invenire  potes,  sed 
tertium  tantum  exemplum  ad  illam  rem  illustrandam  aptissimum 
hoc  loco  exhibeamus  quod  invenis  in  Aen.  X.  3,  4: 

. . . terras  unde  arduus  omnes 
Castra  Dardanidum  adspectat. 

Dryd.  3,  4:  Suhlimely  seated  he  surveys  from  far 

The  fields,  the  Camp,  the  Fortune  of  the  War, 
Poeta  Britannicus  non  satis  habuit  multas  res  aliis  nominibus 
quam  quibus  Yergilius  usus  est  designare  sive  coactus  metri  ratione 
sive  ratus  aliud  nomen  aequalium  suorum  ingenio  magis  placere*), 
sed  etiam  hominibus  animalibusque  epitheta  addidit  quae  lectorem 
variorum  casuum  qui  illis  acciderunt  commonefacerent  et  hoc 
modo  magnam  narrationis  varietatem  bonosque  ut  ita  dicam  colores 
efficerent;  conferas  versionem  versuum  qui  exstant  in  Aen.  YI. 
30,  31:  ....tu  quoyue  magnam 

F artem  opere  in  tanto,  sineret  dolor, 

Icare  haberes. 

Dryd.  47 : Here  hapless  Icarus  had  found  his  Part. 

Aen.  XII.  908,  909:  victum  quem  vulnere  Turnus  Straverat. 
Dryd.  1366:  The  fatal  Spoils  ivhich  haughty  Turnus  tore, 

From  dying  Pallas  and  in  Triumph  ivore. 

Drydeni  uberius  describendi  genus  versioni  magnum  vigorem 
et  quasi  colorem  ardentem  tribuit  et  saepe  evenit,  ut  talis  orationis 
ubertas  apta  sit  non  modo  ad  imagines  quasdam  exornandas, 
verum  etiam  ad  Yergili  sententiam  supplendam  et  explicandam 
quod  satis  probatur  hisce  exemplis  desumtis  ex  Aen.  II.  23: 

....  statio  male  fida  carinis. 

Dryd.  29,  30:  . . but  since  a faithless  Hay 

Where  Shipts  expos’d  to  Wind  and  weather  lay. 
Aen.  YI.  13:  Jam  subeunt  Triviae  lucos  atque  aurea  tecta. 
Dryd.  16,  17:  Thrd  Trivia' s Grove  they  walk;  and  now  behold. 
And  enter  now,  the  Temple  roofd  with  Gold. 
Aen.  II.  21:  Fst  in  conspectu  Tenedos.. 

Dryd.  27 : In  sight  of  Troy  lies  Tenedos  . . 

Aen.  II.  10:  Sed,  si  tantus  amor  casus  cognoscere  nostros 
. . Incipiam  etc. 

Dryd.  15,  16:  I will  ....  briefly  teli 

What  in  our  last  and  fatal  Night  befel. 

Xemo  est  qui  neget,  in  carminibus  epicis  quorum  interest 
ut  omnia  late  iucundeque  narrentur  notiones  abstrusiores  sive  ab 
aspectus  iudicio  remotas  id  efficere,  ut  saepe  retineamur  et  con- 


*)  Compares  A.en.  Vl.  5:  Littus  in  Hesperium;  Dryd.  TWItalian 
Strand.  VI.  14:  fugiens  Minoia  regna;  Dryd.  14:  to  fly  ttie  Gretan  Shore. 

turbemur  ac  descriptio  ipsa  satis  obscuretur.  Drydenus  qui  huius 
rei  non  ignarus  fuisse  mihi  videtur  nonnullas  operis  Latini  notiones 
huiuscemodi  in  partes  ut  ita  dicam  divisit  et  mirum  in  modum 
explicuit,  nec  dubium  est  quin  talis  divisio  et  enodatio  animo  nostro 
pulchram  claramque  offerat  imaginem ; cf.  versionem  Aen.  XII.  29: 
vincla  omnia  rupi. 

Dryd.  53:  AU  Ties  of  Treaties,  and  of  Honour  hrolze. 

Statui  quidem  in  huius  dissertationis  initio,  Drydeni  genus 
vertendi  Yergili  carmina  medium  quasi  locum  inter  accuratam  et 
laxam  versionem  obtinere,  sed  illud  „cum  grano  salis“  ut  ita 
dicam  affirmatum  te  habere  velim  i.  e.  interpretem  tantum  maxima 
e parte  illam  viam  rationemque  secutum  esse  multis  autem  locis 
consilio  suo  non  stetisse.  Licet  interpreti  venia  dari  possit,  quod 
nonnunquam  poetae  Latini  sententiam  nimis  leviter  attigit,  ut 
e.  g.  in  Georg.  lY.  562  sqq.: 

Illo  Vergilium  me  tempore  dulcis  alebat 
Parthenope,  studiis  florentem  ignobilis  oU; 

Carmina,  qui  lusi  pastorum  audaxque  inventa, 

Tityre  te  patulae  cecini  sub  tegmine  fagi : 
quos  versus  reddidit  Dryd.  815  sqq.: 

„While  I at  Naples  pass  my  peaceful  Pays, 

Affecting  Studies  of  less  noisy  Praise: 

And  boldy  thro’  Youth,  beneath  the  Peechen  Shade, 

The  Lays  of  Shepherds  and  their  Loves  have  play’d^^; 
certe  vituperatione  dignus  mihi  videtur  poeta,  quod  nonnullos 
operis  Latini  locos  pulcherrimos  plane  omisit,  cuius  rei  exempla 
habes  in  Aen.  XII.  31,  32: 

„Ex  illo  qui  me  casus,  quae,  Turne,  sequantur 
Bella,  vides .... 
et  in  Aen.  YIII.  713: 

At  Caesar,  triplici  invectus  Romana  triumpho 
Moenia 

Priusquam  hanc  meam  dissertationem  ad  finem  perducam, 
de  Drydeni  sermone  vel  usu  verborum  pauca  verba  dicere  con- 
stitui. Si  satis  constat,  archetypon  ad  interpretis  sermonis  indolem 
verborumque  constructionem  maximam  vim  habere,  ita  ut  multos 
locos  Yergili  vel  Thucydidis  vel  Platonis  operum  facilius  intelle- 
gamus quam  eorundem  locorum  versionem  lingua  recentiore  com- 

positam,  ne  nimis  reprehendamus  Drydenum,  quod  in  versione 
sua  multis  usus  sit  „Latinismis“  (to  have  latini^ed)  quoniam  non 
ignoramus,  lexicon  Britannicum  continere  magnum  numerum  voca- 
bulorum quorum  etymologiam  in  lingua  Latina  invenimus*). 
Fortasse  Dry denus  existimavit,  se  illam  licentiam  sibi  sumere 
posse,  cum  Yergilius  poeta  multos  „Graecismos“  carminibus  suis 
admiscuerit;  et,  quod  Graecismi  atque  imitatio  linguae  Graecae 
constructionis  id  effecerunt,  ut  lexicon  Latinum  ingenti  incremento 
auctum  et  lingua  ipsa  valde  expolita  sit,  forsitan  dicas,  inter- 
pretem Britannicum  eandem  ob  causam  Latinismos  adhibuisse. 


Non  dubito  quin  magnus  numerus  locorum  quos  parva 
semper  explicatione  adiuncta  inter  se  contuli  sufficiat  ad  luculenter 
illustrandum  discrimen  quod  intercedat  inter  carmina  Latina  et 
Britannicam  versionem.  Passim  vidimus,  Drydenum  maximam 
curam  diligentiamque  in  opere  suo  adhibuisse.  Nec  negari  potest, 
eum  poetae  Latini  studio  valde  incensum  fuisse,  quod  quidem 
minime  mirum  videtur,  si  nobiscum  reputaverimus,  primis  medii 
aevi  temporibus  poetas  Yergili  carmina  diligenter  observantes 
multis  rebus  poetam  Latinum  imitatos  esse  atque  nationes  Boma- 
nicas  (die  romanischen  Voelker)  et  rerum  et  verborum  copiam 
in  poematis  epipis  componendis  e Yergili  carminibus  hausisse**). 
Illis  temporibus  poetae  Latini  opus  quasi  ianuam  aperuit  ad 
studium  Homeri  carminum,  ac  multi  erant  viri  docti  qui  carmina 
illa  epica  pluris  quam  Homeri  opera  aestimarent***).  Sed 
posterioribus  temporibus  viri  exstiterunt  qui  magis  sobrie  atque 


*)  Interpres  ipse  in  praefatione  sua  de  illa  re  dicit:  ,,I  ivill  not  excuse 
hut  justify  myself  for  one  pretended  Crime,  ivitli  wliich  I am  liahle  to 
be  c}iarg’d  by  fcdse  Criticks;  that  I latinize  too  much.  It  is  true,  that 
wlien  I fmd  an  English  tvord  significant  and  sounding,  I neither  borrow 
from  the  Latin,  or  any  other  Janguage : but  wlien  I icant  at  horne,  I must 
seek  abroad.“ 

**)  Henricns  a Veldeck  vel  potius  Veldekin  Vergilium  imitatus  est  in  com- 
positione Aeneidos  quod  carmen  epicum  Germani  vocant  ,,das  erste  hoefische 
epos  der  Deutschen“. 

***)  Recorderis  velim  de  Nic.  Frischlin,  socio  virorum  qui  saeculo  sexto 
decimo  humanitatis  studia  profiterentur. 

subtiliter  de  Yergili  virtute  iudicarunt  et,  ut  Hegelius,  Mebuhrius, 
Marklandus,  nimiae  populorum  venerationi  intercedentes  illius 
poetae  vitia  in  lucem  protulerunt:  sed  neque  illi  iudices  critici 
neque  alius  quisquam  negare  potest,  Yergilium  patrem  esse  poeseos 
epicae  Latinae  eiusque  carmina  quasi  speculum  esse  sinceri  verique 
naturae  amoris  animumque  nostrum  magnopere  commovere.  Licet 
Drydenus  sublimi  ac  gravi  genere  dicendi  fuerit  instructus,  tamen 
sensu  caruit  exprimendi  suavitatem  elegantiam  dignitatem  poetae 
Latini.  Etiamsi,  ut  supra  vidimus,  opus  Britannicum  nonnullis 
locis  satis  neclegenter  ac  parum  accurate  compositum  videatur, 
certe  admiremur  necesse  est  limatius  dicendi  genus  quo  omnia 
carmina  exornata  sunt:  omnia  quae  dicuntur  perspicua  sunt  et 
facile  ab  omnibus  intelleguntur  nec  constructio  grammaticalis  ibi 
invenitur  quae  lectori  aliquam  afferat  difficultatem.  Quae  laus 
omnibus  Drydeni  scriptis,  quotquot  vitia  continent,  tribuenda  est 
neque  quisquam  ignorat  „fabulas“  Drydeni  sermonis  pulchri- 
tudine et  suavitate  adeo  excellere,  ut  omnibus  temporibus  et  senes 
et  iuvenes  e lectione  earum  magnam  percipiant  voluptatem. 

Vita. 


Natus  sum  Carolus  Franciscus  Josephus  Nick  Liesenfeld  in 
vico  haud  procul  a Confluentibus  in  provincia  Rhenana  sito  anno 
h.  s.  XLI.  patre  Petro  matre  Anna  Maria  e gente  Jung  quam 
morte  iam  dudum  ereptam  valde  lugeo.  De  priore  noverca 
mea  cum  nonnullis  diebus  post  matrimonium  mortem  occumberet 
nihil  unquam  comperi:  patrem  superstitem  et  alteram  novercam, 
qua  nunc  utor,  Christinam  e gente  Busch  grato  pioque  animo 
colo  ac  veneror.  Fidei  addictus  sum  catholicae. 

Primis  litterarum  elementis  instructum  parentes  viro  sapienti 
me  erudiendum  dedere.  Sed  . duobus  annis  praeterlapsis  ratus  me 
ad  altiora  et  sublimiora  studia  esse  natum  parentibus  dixi,  me 
operam  daturum  esse  iis  artibus  litterisque  quae  in^  gymnasiis 
patriae  nostrae  colerentur.  Quo  factum  est  ut  parochi  doctissimi 
humanissimique  auspiciis  linguae  Latinae  et  Francogallicae  stu- 
derem ac  deinde  gymnasium  adirem  Treverense  quod  tum  viro 
illustrissimo  Prof.  Dr.  Loers  directore  florebat. 

Spatio  sex  annorum  exacto  maturitatis  testimonio  munitus 
auctumno  anni  h.  s.  LXIH.  ad  almam  litterarum  universitatem 
Bonnensem  me  contuli  ibique  a Rectore  Magniflco  Prof.  Dr. 
Bauerband  in  civium  academicorum  numerum  receptus  per  tria 
semestria  studiis  theologicis  operam  dedi.  Cum  intellegerem, 
studium  theologiae  repugnare  ingenio  meo,  studiis  philologicis 
et  maxime  quidem  linguarum  recentiorum  studio  operam  navare 
incepi.  Feriis  academicis  nonnunquam  in  Galliam  et  in  Belgarum 
regnum  profectus  sum,  ut  maiore  exercitatione  et  dicendi  et  pro- 
nuntiandi fruerer.  Per  sex  semestria  scholas  frequentavi  horum 
virorum  clarissimorum:  Dieringer,  Floss,  Hilgers,  Langen,  Reusch, 
Bernays,  Delius,  Diez,  Gildemeister , Monnard,  Xadaud,  Xeu- 
haeuser,  Ritschl,  Ritter,  Schaefer,  Simrock,  Springer.  Quibus 


Yiris  omnibus,  qui  summam  mihi  benevolentiam  semper  praesti- 
terunt, gratias  quam  maximas  habeo  semperque  habebo. 

Yere  anni  h.  s.  LXYII.  examine  pro  facultate  docendi  in 
universitate  Bonnensi  superato  Aquisgranum  me  contuli  atque  in 
litterarum  ludo  primi  ordinis  (Bealschule  I.  Ordnung)  qui  illa  in 
urbe  doctissimo  Prof.  Dr.  Hilgers  directore  floret  Candidatus  pro- 
bandus unum  per  annum  versatus  sum.  Yere  a.  curr.  Bochum 
in  urbem  a magistratu  spectatissimo  vocatus  sum,  ut  in  litterarum 
ludo  superioris  ordinis  qui  ibi  Dr.  Seidel  rectore  maxime  floret 
magistri  munere  fungens  iuvenes  docerem  atque  educarem. 

